Diari Oficial de la Generalitat Valenciana


Sumari del DOGV 6161, del 09-12-2009 (2009/13039)

Notificació de la sentència dictada en el judici de mesures de fills extramatrimonials 215/2009.
------------------------------------------------------------------------------------------------

### Dades del document

Número de DOGV
:   6161

Data del DOGV
:   09-12-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/13425


Data del document
:   09-11-2009

Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el judici de mesures de fills extramatrimonials 215/2009. [2009/13257]  
Mesures de fills extramatrimonials contenciós 000215/2009  
Part demandant: César Augusto Aguirre Betancourt.  
Part demandada: Paula Andrea Giraldo Giraldo.   
Sobre: guarda, custòdia o aliments de fills menors no matrimonials no consensuats.   
En el judici a què es fa referència, s'ha dictat la resolució que, literalment, és com segueix:   
«Dispositiva  
Estime la demanda plantejada pel procurador senyor Solsona Espriu, en representació de César Augusto Aguirre Betancourt, contra Paula Andrea Giraldo Giraldo, declarada en situació legal de rebel·lia, sobre mesures personals i aliments relatives a les menors, i fixe les mesures definitives següents:   
1. L'atribució de la guarda i custòdia de les filles menors, al seu pare, que exercirà de forma exclusiva la pàtria potestat (responsabilitat parental) sobre estes, autoritzant el senyor Aguirre a l'eixida i entrada lliures del territori nacional amb les seues filles menors, i sense necessitar el consentiment de la progenitora.   
2. Paula Andrea Giraldo Giraldo podrà estar en companyia de la seua filla menor d'edat en la forma que concerte amb la demandant, i en la conjuntura del desacord, les tindrà amb ella, sempre juntes, els caps de setmana alterns des de les 10.00 hores del dissabte fins a les 20.00 hores del diumenge; la mare haurà d'arreplegar i tornar les dos menors al domicili matern; en estes comunicacions caldrà respectar necessàriament la voluntat d'A. M.  
3. Paula Andrea Giraldo Giraldo contribuirà com a prestació per aliments per les filles menors, pagant al senyor Aguirre, per mesos anticipats i dins dels cinc primers dies de cada mes, la quantitat mensual de cent cinquanta euros per cada filla menor (300 euros en total); esta suma pecuniària serà actualitzada anualment en relació amb l'IPC, junt amb la meitat de les despeses de caràcter extraordinari de les menors, les necessàries i convenients consensuades entre els progenitors.   
Tot això, sense imposar les costes processals.   
Esta és la meua sentència que, de conformitat amb el que disposen els articles 265 i 266 de la Llei Orgànica del Poder Judicial, s'anotarà en el llibre corresponent i se'n portarà una testimoniança a les actuacions originals, i que es notificarà a les parts, fent-los saber que contra esta sentència podran preparar en este Jutjat un recurs d'apel·lació, dins dels cinc dies següents al que es notifique. Ho pronuncie, mane i firme».   
Publicació. La sentència anterior ha sigut llegida i publicada pel jutge que la va dictar, de la forma legal, i en el mateix dia de la data. En done fe.  
Atés que es desconeix el domicili o la residència actuals de la part demandada, mitjançant la provisió del jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'este edicte al tauler d'anuncis del Jutjat per a dur a efecte la diligència de notificació de la sentència a Paula Andrea Giraldo Giraldo.  
València, 9 de novembre de 2009.- El secretari judicial: Rafael Roselló Sobrevela.